Родината на цигарите е Централна Америка. Първите данни датират от 9 век, когато маите и ацтеките са пушили тютюн при религиозни ритуали. Цигарите са непознати в Европа до края на 18-и и началото на 19 век. Те стават особено популярни по време на и след Кримската война. През втората половина на 20 век стават ясни отрицателните ефекти върху здравето и вредата от тютюнопушенето. Установява се, че пушенето на цигари причинява рак, сърдечни и дихателни болести и дефекти при раждането. В много страни рекламата на цигари е забранена. По данни на Световната здравна организация около 1 000 000 000 души в света пушат цигари. Процентът на мъжете пушачи е значително по-голям от този на жените пушачи.